Jautājumi un atbildes ieinteresētajiem piegādātājiem

Atklāts konkurss
“Telpu un teritorijas uzkopšanas pakalpojumi” 
identifikācijas Nr. SIA “JNĪP” 2024/1

2024. gada 7. martā

SIA “Jelgavas nekustamā īpašuma pārvalde” iepirkuma komisija sniedz atbildes uz ieinteresētā piegādātāja jautājumiem par atklātā konkursa “Telpu un teritorijas uzkopšanas pakalpojumi”, identifikācijas Nr. SIA “JNĪP” 2024/1, dokumentāciju.
1. Jautājums:
Par nolikuma 3. pielikumu Tehniskā specifikācija 1. tabulu Teritorijas uzkopšanas programma. Iepazīstoties ar šo programmu, secinām, ka ir jāveic teritorijas uzkopšana savācot gružus, papīrus, koku lapas, pļaušanas sezonā jāsavāc nopļautā zāle kā arī jāuzkopj atkritumu konteineru laukumi, telpas. 

Ņemot vērā iepriekšējās atbildes secinām, ka lapu utilizācija ir jāveic pašam pretendentam. Lūgums skaidrot vai pretendents sniedzot uzkopšanas pakalpojumus un savācot pārējos atkritumus (gružus, saslaukas, papīrus, nopļauto zālāju) varēs tos ievietot atkritumu konteineros, kas pieguļ konkrētai uzkopjamajai teritorijai vai arī šo atkritumu utilizācija ir jāveic pašam pretendentam? Pieņemam, ka esošais pakalpojuma sniedzējs atkritumus liek šajos konteineros, kas protams ļauj arī gala pasūtītājam ietaupīt izmaksas.

Atbilde: 
Saskaņā ar atklātā konkursa nolikuma 3.pielikumu “Tehniskā specifikācija” (turpmāk – Tehniskā specifikācija) 1.8 punktu:
Pakalpojuma ietvaros savāktos maza izmēra atkritumus ievieto attiecīgās mājas atkritumu konteineros, šķirojot atbilstoši atkritumu veidiem. Liela apmēra atkritumus vai savāktās lapas vai zāli Izpildītājs nogādā utilizēšanai atbilstoši normatīvo aktu prasībām par saviem līdzekļiem.
